
ĮSAKYMAS
dėl birštono savivaldybės neformaliojo vaikų švietimo programos „jaunasis eismo dalyvis“ atitikties reikalavimams patvirtinimo
2018 m. gruodžio  27 d. Nr.  AV-432
  Birštonas


Vadovaudamasis Lietuvos Respublikos vietos savivaldos įstatymo 29 straipsnio 8 dalies 1, 2 punktais, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu 
Nr. V-758, 22 punktu, Birštono savivaldybės neformaliojo vaikų švietimo lėšų skyrimo ir naudojimo tvarkos aprašo, patvirtinto Birštono savivaldybės tarybos 2018 m. rugsėjo 28 d. sprendimu Nr. TS-144, 20 punktu bei atsižvelgdamas į Birštono savivaldybės administracijos direktoriaus 2016 m. vasario 18 d. įsakymą Nr. AV-036 „Dėl Birštono savivaldybės neformaliojo vaikų švietimo programų vertinimo tvarkos aprašo ir programų vertinimo komisijos patvirtinimo“, Birštono savivaldybės administracijos direktoriaus 2018 m. rugsėjo 21 d. įsakymo Nr. AV-318 „Dėl Birštono savivaldybės neformaliojo vaikų švietimo programų vertinimo tvarkos aprašo ir programų vertinimo komisijos“ pakeitimo“ 1 ir 2 punktus bei 2018 m. gruodžio 20 d. posėdžio protokolo Nr. 3 rekomendacijas: 
1. T v i r t i n u Neformaliojo vaikų švietimo programos „Jaunasis eismo dalyvis“ atitiktį reikalavimams.
2. N u r o d a u Ramučiui Gustaičiui, Birštono savivaldybės administracijos Bendrojo skyriaus vyriausiajam informatikos specialistui, Švietimo ir mokslo institucijų registro tvarkytojui, atitiktį pažymėti Kvalifikacijos tobulinimo programų ir renginių registre.
Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

